تورکیه باش ناظیر معاوینی و حکومت سؤزچوسو نومان کورتولموش، شنبه آخشامی ایستانبولدا رئال‌لاشان ترور سالدیریسی سونراسی دونیا‌دان گلن دستک مساژلاری‌نین مثبت آنجاق غیر کافی اولدوغونو سؤیله‌دی.
کورتولموش، باش ناظیر بینا‌لی ییل‌دیریم باشقانلیغیندا چانکایا کؤشکونده ائدیلن ناظیرلر کابینه‌سی‌نین توپلانتی‌سی داوام ائدرکن ژورنالیست‌لره آچیقلاما وئردی، سوال‌لاری جوابلاندیردی.
کورتولموش، توپلانتیدا، ایستانبول‌داکی ترور سالدیری‌لاری‌نین آردین‌دان ائدیلن فعالیت‌لرین نظردن کئچیریلدیگینی، بون‌دان سونرا ترورلا موباریزه موضوعسوندا پلانلاشدیریلمیش ایشلر اله آلیندیغینی ایفاده ائتدی.
بو تروریست سالدیری‌نین تورکیه‌نین، اولوسلار آراسی ترور سیاستی‌نین همصحبتی بیر اؤلکه اولدوغونو بیر دفعه داها گؤستردیگینی دیله گتیرن کورتولموش، بو سالدیرینین دا، بؤلوجو ترور تشکیلاتی پ.ک.ک عضو‌لری طرفین‌دن ائدیلدیگی‌نین آیدین اولدوغونو سؤیله‌دی.
تورکیه‌نین، داها اوّل ده پ.ک.ک، داعش و باشقا ترور تشکیلات‌لاری‌نین بو جور سالدیری‌لارینا همصحبت اولدوغونو ایفاده ائدن کورتولموش،
"شنبه آخشامی اورادا بومبانی پاتلاتان‌لار بلکه بیر ترور تشکیلاتی‌نین ایچری‌سین‌دکی ائلئمان‌لاردی اما اورا‌داکی حادثه‌نین بوتونونه باخدیغیمیز زامان بونون، وکالت ساواش‌لاری‌نین بیر حیسه‌سی اولا‌راق ایستیفاده بیر ماسا ایجرا ائتمیش اولدوغو عملیات اولدوغو آشکاردیر." دئدی.
نومان کورتولموش، بو ترور سالدیری‌لارین حسابی‌نین سوروشولاجاغینی ایفاده ائده‌رک،
"تشکیلات‌لارین مقصدی قورخو، چاخناشما و بئزدیرمه میدانا گتیرمک‌دیر. اوّلجه بیز بو میللی اورتاق دوروشوموزو سرگیلمگی سوردوگوموز مدتجه، هر کس بیلسین کی، هئچ واخت بیز بو قورخو سیاستینه تسلیم اولمایاجاغیق. اصلا ترورا آلیشمایاجاغیق، میللت اولا‌راق دیز چؤکمیه‌جگیز. قارشی‌سیندا سونوندا بو موباریزه‌نی، ترورا قارشی بو ساواشی، میللتیمیز قازانا‌جاق. ترور تشکیلات‌لاری‌نین هامی‌سینی بو اؤلکه‌دن سیله‌رک اونلاری تاثیرسیز حالا گتیره‌جک، بو ماشا‌لاری ایستیفاده ائدیله‌بیلمز، فونکسیون گؤره‌بیلمز حالا گتیره‌جک. " دئیه دانیشدی.
ترور سالدیریلاریندان‌ سونرا، ایلک آندان اعتباراً کیم دوست کیم دوشمن اونو گؤرمک ایستدیک‌لرینی بیل‌دیرن قورتولموش، دونیا‌دان گلن دستک مساژلارینا عایید،
"اورتایا قویولان بو دستک‌لری مثبت گؤردوگوموزو ایفاده ائدیریک آنجاق کافی بولمادیغیمیزی دا وورغولاییریق. بون‌دان سونرا دستک مساژلاری وئرن اؤلکه‌لردکی دوست‌لاریمیزین، صمیمیتله، ترورا قارشی موباریزه‌ده تورکیه ایله آچیق اورتاق بیر پایداش‌لیغی داوام ائتدیرمه‌لری لازیم‌دیر." دئدی.
پ.ک.ک-نین آوروپا اؤلکه‌لرین‌دکی فعالیت‌لرینی نومونه گؤسترن کورتولموش، پ.ک.ک-نین آوروپا‌داکی فعالیت‌لرینی قیسیتلاندیراجاق بیر یاناشماسی گؤرمک ایستدیک‌لرینی وورغولادی.
پ.ی.د و ی.پ.گ-نین بیر ترور تشکیلاتی اولدوغونو آنجاق ایصرارلا اونلارین، سوریه و عراقدا داعشه قارشی موباریزه ائدن اونصورلارین، کوالیسیونون ایچینده یئر آلدیغینی سؤیله‌ین‌لر اولدوغونو خاطیرلا‌دان حکومت سؤزچوسو، ایستانبول‌داکی سالدیری نین پ.ی.د، ی.پ.گ و پ.ک.ک آراسیندا فرق اولمادیغینی بیر دفعه داها اورتایا قویدوغونا ایشاره ائتدی.
قورتولموش،
"بو چرچیوه‌ده بلکه اورا‌لاردان وئریلن سیلاح و مهمات جیدی بیر شکیلده پ.ک.ک-نین الینه کئچمه‌سی، هر کسین معلومودور." دئدی.
